
I 


Ideia păstrării României celei vechi, închisă, într'o forma 
aşa de greu de apărat, între Munte, Dunăre și Prut, a fost pen- 
tru generația Unirii gândul cel mare, și, la orice prilej, ea era 
stăpânită, împiedecată în mișcările ei de temerea nu cumva 
aceste înguste granițe, care nu erau măcar istorice, căci, din tim- 
pul Principatelor sau, mai bine zis, al Domniilor noastre, se 
smulsese Bucovina şi Basarabia, din care, prin voia Europei 
apusene, cu teamă de încălcările rusești, abia se restituiseră, 
şi pentru asa de puţină vreme, cele trei județe care märgineau 
gurile, de interes european, ale Dunării. Ce durere a fost pentru 
toţi când steagul nostru a fost smuls dela Cahul, Bolgrad si 
Ismail, părți aşa de putin românești, din cauza colonizărilor, ale 
Basarabiei, de Rușii cari se întorceau | 

Existența Românilor de peste hotare nu se putea ignora. 
Intre altele — si poate mai ales de aceea — pentrucă familiile 
moldoveneşti rămâneau legate şi peste Molnita si peste Prut si 
pentrucă, dacă aici se ştia prea puţin despre Ardeal, atâția Arde- 
leni, siliți de condiţiile morale, si chiar materiale, neprielnice 
ale vieţii lor, « descălecau» necontenit la București, întâmplător 
şi la Iași, cultura lor de un intransigent şi călduros spirit roman. 

Câte odată Kogälniceanu-si aducea aminte că în tineretä 
scrisese istoria tuturor Românilor, peste fatalitatea hotarelor 
impuse de vremurile rele. Se afirma de dânsul si, după dânsul, 


4 N. IORGA 


de harnicul Dimitrie Sturdza, care nu era în zadar vesnicul 
secretar al Academiei Române, iesitä dintr'o pornire de unitate 
națională, firește iredentistă, că nu putem trăi fără acești frați 
razleti, că ei apără, fiind unde sunt si câţi sunt, chiar putinţa 
de a trăi a Statului însuşi și că a-i ataca pe dânșii înseamnă a 
lovi în fortificațiile exterioare fără de care cetatea noastră însăşi, 
cu steag cu tot, ar cădea. 

Dar, cu toată antipatia față de agresiva politică a unui maghia- 
rism fanatic, cercând a se întinde prin, desnationalizare, si vechiul 
ocrotitor dela Paris, Napoleon al III-lea, şi noul sprijin din 
Berlin trimeteau la Viena, față de care era oarecare simpatie, 
iar de acolo venea îndemnul împrietenirii cu Budapesta. S’a 
mers deci până la vizita lui Carol I în capitala Ungariei, apoi, 
după mult dorita si cu grea trudă căpătata alipire, din grația 
despretuitoare a lui Bismarck, la Tripla Alianță, până la decla- 
rații pașnice a doua zi după ce Petru Grădişteanu pomenea la 
ași înaintea lui Carol I,la dezvälirea statuii lui Ștefan-cel-Mare, 
de märgäritarele ce lipsese coroanei regale a României, si la 
scuze după ce același Sturdza adusese înaintea Parlamentului 
roman si a publicului de întruniri conflictul dintre Românii 
ardeleni si aceia cari cu sabia la gât li cereau sufletul. 


Dar, după generaţia care täiase cu hotärîre granița dintre Mol- 
dova şi sora ei munteană, pe la 1880 se ridica o altă lume. 

Avem corespondența familiei lui I. C. Brătianu însuşi, scri- 
sorile fiilor trimesi la studii în Paris, a căror influență în viata 
politică a României trebuia să fie asa de mare. In aceste rävase, 
unele din ele de o mare înălțime ideologică, de o: pătrunzătoare 
critică şi de o. formă literară superioară, e vorba de multe 
lucruri privitoare la viata ţării si a străinătăţii chiar, în care se 
aflau; e vorba de însușirile şi defectele multor oameni, dela noi 
şi de aiurea, de: valoarea politică si etică a multor acte la care 
au fost marturi acești tineri; e vorba mai ales de isprava unei 
lumi pe care o venerau în însuși tatăl lor, iubitor si sever, de 
nedreptatea grosolană, mergând până la cruzime, care se făcea 
albelor lui bătrânețe, de neajunsurile si păcatele: celor cari l-au 
răsturnat in 1888, de ce poate să aștepte tara după această mare 
prefacere; dar de un orizont panromânesc, de unitatea națională, 

pe care ar putea-o smulge însuși acest tineret, nu e vorba 
nicäiri. 

Totusi, când Ionel Brătianu s'a întors în tara si a luat parte 
la o viață politică în care venea cu așa de covârșitoarea zestre 
a numelui său, în suflet i s’a trezit ambiția de a face si el lucrul 
cel mare a cărui amintire era legată în istorie de numele tatălui 
său. Abia iniţiat în afacerile publice si pregătit pentru un ame- 
stec în ele, tânărul şi-a fixat un program de întindere a terito- 
riului românesc. Se vede din convorbirile pe care le-a încercat 
în Berlin, unde-l trimesese, pentru educaţia lui politică, regele, 
asupra acestei chestiuni a expansiunii româneşti, si e uşor de 
închipuit cât au fost de speriați aceia cari erau legați prin jyruinta 
de a păstra pacea pe neclintitele baze actuale și cari primeau ca 
aliată România, nu cu prea multă plăcere, doar ca să nu se deie 
de partea Rusiei, — cum o spunea,cu un brutal cinism, Bis- 
marck, — dar fără îndoială nu ca s’o ajute a schimba ordinea de 
lucruri din Balcanii priviți cu neîncredere si de aproape supra- 
yeghiati de atât de atenta diplomatie vieneză. 

Bineînţeles, cu oprelistea de a se gândi la altă formă a hota- 
rului dela Nord, la acela care voia totuși ceva nou şi mare, 
pentru el și partidul său, dar fireşte pentru tara — natia nefiind 
un element hotărîtor pentru oameni crescuți în stricta, severa 
şi îngusta idee de Stat —aspiratiile mergeau spre Balcani, în legă- 
tură cu anexarea la 1878 a Dobrogii, cu linia, discutată îndelung 
şi cu patimă, care ni se acordase acolo. In războiul sârbo-bulgar 
corespondenţa citată ni destäinueste că opinia în familia Brătianu 
era hotărît pentru Bulgari, a căror victorie a fost salutată cu o 
deosebită bucurie, dar, peste câțiva ani numai, o întindere în dauna 
Statului bulgar era un punct esenţial în cea mai îndrăzneață și 
mai depărtată politică a aceluia care se pregătea să înlăture șefia 
meschină şi sâcâitoare a lui Sturdza, pus în fruntea partidului 
liberal mai mult ca regent până ce adevăratul moștenitor ar fi 
în stare să-și ocupe locul cuvenit într'o generație de majordomi 
cari ar fi dorit să aibă în față numai pe regii faindanis ai unor 
Merovingieni obosiţi. Când Ionel Brătianu la 1913 a trecut 
Dunărea în uniformă de maior ca să asiste la expediţia de hege- 
monie şi de rectificare de fruntarii pe pământul bulgăresc, el 
nu făcea decât să depene mai departe firul unui proiect la care 

se gândise ani întregi si, cu toate că-mi märturisise că preferă 
pe Bulgari Sârbilor, el se interesa pe lângă mine ce s'ar putea 
anexa de-a-lungul malului drept al Dunării. 


Cu vreun deceniu mai tânără, dar crescută în alte împreju- 
rări, hrănită de o cunoștință mai adâncită a trecutului, de o 
străbatere mai largă a ţării și, dela o vreme, a ținuturilor româ- 
nesti şi, apoi, creatoare a unei literaturi, nationale si (nationa- 
liste» care-i oglindea starea de spirit, în adevăr nouă si revolu- 
tionarä, o altă lume se ridica însă între 1890 și 1900. 

Aceasta, fără drepturi câştigate în politică şi prea legată de 
ocupațiile ei, imperioase şi așa de mult iubite, ca să aştepte 
situaţii de dominație în Stat, era hotărît contra politicei ofi- 
ciale a României şi prin tot ce scria, si spunea, si predica de pe 
catedră, ea răspândea ideea unităţii natiei, cu mult mai sus, în 
iubirea şi speranțele ei, decât Statul aşa cum îl ajutaseră vremile 
să fie. Antagonismul între felul ei de a simți si de a vedea si al 
lui Brătianu cel tânăr era tot asa de mare ca şi între ce reprezinta 
acesta si ce-i venea lui dela aceia pe cari cu atâta deciziune venea 
să-i moștenească. 

Nu doar că aceşti oameni noi, puţin inițiați în tainele de 
Stat — tratatul de alianță cu Centralii era ţinut ascuns de Carol 
I — ar fi avut in vedere o acțiune potrivită cu aceste credinfi ale 
lor. Nu, dar li se părea așa de logic, de firesc, de organic ca hota- 
rele României să se întindă, si anume în acea parte fatal deter- 
minată de așezările românești, încât, muncind pentru o cultură care 
era a tuturor Românilor şi-i încălzea tot mai mult de o potrivä pe 
toţi, ei așteptau în linişte ca marea minune să se îndeplinească. 


Două concepții cu totul deosebite. 

Intre ele stătea regele Carol I. 

Foarte legat, până la sfârşit, de natia mare din care se ridicase, 
el nu înțelegea să aibă, fata de aliatul pe care Germania și-l câsti- 
gase, după ce-l izgonise din teritoriul german de la Apus, și cu 
atât mai putin față de dualismul cu Ungurii, pe care fusese silit 
a-l primi, a doua zi după o toropitoare înfrângere, Francisc- 
Iosif, un viitor, adevărat si mare prieten, aceleași sentimente 
ca pentru pământul unde se născuse. Cel care urmărise cu o 

aşa de mândră nerăbdare ruperea din vasalitatea față de Sul- 
tanul, cel care-și pusese pe frunte cu satisfacție o coroană regală 
de ostaș căuta în zări ceva mai mult. 

Direcţia nu-l stăpânea ca pe aceia cari creșteau acum supt 
oblăduirea lui respectată. E sigur că n'ar fi voit să răspingă, 
cum l-a silit Rusia, o unire personală cu Bulgaria după căderea 
amicului său intim Alexandru de Battenberg. Și el a făcut să se 
audă, la un anume moment, revendicări vagi în ce privește 
viitoarea soartă a unor Balcani în cari atât de adeseori se mutau 
hotarele. Hotarit, la 1911, după ce văzuse cu adâncă părere de 
rău că Turcii sunt învinşi de foştii lor supuși, să ceară, pe baza 
unei teorii a compensatiilor, atunci proclamată, numai o mică 
rectificare de hotar dobrogean, el s'a simţit adânc jignit de 
pierderea unei hegemonii în Sud-Estul Europei pe care o avuse 
în adevăr, şi a sprijinit deci politica lui Maiorescu tinzând la pă- 
trunderea în peninsula balcanică, a aprobat anexarea Silistrei si 
a intrat în război cu Bulgarii cari, supt Ferdinand de Coburg, 
arătau să-l pretuiascä prea putin, ca să întindă stăpânirea sa 
peste Dunăre, desi în unele clipe declara că aceasta e numai 
politica ministrului său. Dar el n'a pierdut din vedere niciodată 
Ardealul. 

A căutat legături cu șefii Românilor de acolo, i-a măgulit, 
i-a sfătuit, i-a înfrânat; a ţinut că ei să-l știe de prieten si ocro- 
titor al lor. Cum prevăzuse căderea Imperiului Otoman, el se 
gândise la o dispariție a formei de alcătuire internațională a 
Austriei, si, odată, mult înainte de Marele Război, a vorbit 
lui Take Ionescu, om de idei largi, dar, pe atunci, fără putere 
de iniţiativă şi curajul unui mare risc, dacă nu crede că Monarhia 
se va desface, grăbindu-se a adăugi că multă vreme va trece 
până la acel moment și deci se poate aștepta, pot aștepta ei, cei 
încă în viață. 

Iată ce trebue ştiut pentru a“ înţelege hotărîrea, nu atât de gene- 
ral naţională, de unanimă, care ne-a făcut să primim, în cele mai 
rele condiții, sacrificiul, holocaustul din Iulie 1916, pe care-l come- 
morâm în această chpă, cu duioasa amintire a morţilor cari se 
putea să nu fi murit atâția, şi așa, dar asupra darului sublim al 
cârora s'a coborit, prin tainele religioase ale istoriei, binecuvântarea 
întrupată in tara pe care, prin minune, O avem. 

Cea din urmă mare satisfacţie a lui Carol I a fost, după 
intervenţia militară în Balcani la 1914, Adunarea delegaților 
peninsulei la București și mijlocirea, aproape impunerea unei 
păci prin care el apărea din nou ca arbitrul acestui Sud-Est 
european. 

Austro-Ungaria a stäruit din răsputeri pentru revizuirea 
tratatului care crea o Serbie Mare, nesuferită pentru dânsa, 
pe când, din parte-i, regele României refuza orice încercare 
de a se reveni la Bulgaria Mare, ce se năruise din propriile ei 
greșeli. Wilhelm al II-lea, credincios aliat, a oprit sfortärile în 
acest sens ale diplomaţiei vieneze, care câștigase si învoirea 
Impăratului Francisc-losif. 

Din acel moment, relaţiile cu Berlinul fiind bune, dar nu 
pe deplin multämitoare, din cauza firii trufase a Suveranului 
german, care nu s'a lăsat adus la București cum binevoise a face, 
după ce-şi trimesese Mostenitorul, Monarhul austro-ungar, 
alianța cu Austro-Ungaria, care a stăruit, nu numai să se întă- 
rească și de România pactul înnoit de curând între principalii 
asociaţi, ci, neajungându-i atâta, să-l facă ştiut public, câştigând 
pentru dânsul opinia publică, nu mai era decât o amintire şi 
uneori o piedecă. In zădar noua direcţie vieneză, a arhiducelui 
Francisc-Ferdinand, asezase la Bucuresti, ca reprezintant si al 
viitoarei « Mari Austrii », iscoditä de imaginativul Aurel Popovici 
si aprobatä si de un Nicolae Filipescu, pe activul, cutezätorul — 
şi răzbunătorul — conte Czernin, ca să cucerească simpatii, a 
căror imposibilitate a văzut-o el bine din cele dintâi zile. De- 
geaba mulți din capii Românilor ardeleni, ca d. Al. Vaida-Voevod, 
credeau că s’ar putea întrebuința noua Viena anti-maghiarä 
pentru cele mai înalte si mai îndrăzneţe scopuri ale poporului ro- 
mânesc. Degeaba ceilalți conducători autorizați ai fraţilor noştri 
de peste munţi se țineau intr’o prudentă atitudine, având aceleași 
speranțe despre partea austriacă, poetul cel mai de frunte al vremii, 
d, Octavian Goga, născut la Räsinari, fiind prin, cetirile, legă- 
turile, tendintile sale, mai mult un iredentist de dincoace decât 
un exponental acelei noi generații ardelene, care, unită cu cea 
din Regat prin cele mai puternice legături sufleteşti, nu credea 

în prefacerea, favorabilă elementului românesc, a Monarhiet, 
ci ridica un tricolor, care nu era numai al autonomiei româ- 
nești în limitele posesiunilor habsburgice, pe clopotnița dela Blaj. 

România își căuta vădit un alt drum, şi numai greutăți de 
executare întârziau o rupere fätisä din vechea legătură, care era 
de asigurare poate, dar fără îndoială de tinere pe loc si de închi- 
dere a tuturor zărilor. Când, în urma unor negocieri ale căror 
fire nu le avem încă, Nicolae al II-lea, sfătuit de ministrul său, 
Sazonov, a apărut, cu familia sa, în vederea unei înrudiri cu 
dinastia noastră, la Constanța, un strigăt de indignare s'a ridi- 
cat la Viena, pe când Berlinul, totdeauna bine dispus fata de 
Rusia, vedea în Carol I un mijlocitor si indulcitor bine venit 
al raporturilor cu "Țarul. 

indată ce uciderea arhiducelui moștenitor la Seraievo aduse 
la Viena, după oarecare socoteli, destul de lungi şi pline de 
grijă pentru viitor, pregătirea războiului, a «expediției de pe- 
deapsă » asupra Serbiei, Francisc-losif ceru aliatului său de 
formă să se alăture acţiunii austro-ungare. Carol I räspinse 
ideea unei complicitäti a Serbiei oficiale la atentat si ridică dela 
început obiecţii în ce priveşte oportunitatea «notei cu termin », 
care impunea regatului vecin o umilință fără păreche și cu totul 
insuportabilă. Nu admitea nici darea în vileag a actului de alianță. 
Peste câteva zile, şi în ciuda unei intervenţii a lui Wilhelm al 
il-lea, Consiliul de coroană, adunând pe oamenii politici de cari 
bătrânul rege se servise în lunga sa guvernare, oameni puțin 
populari şi, în cea mai mare parte, străini de noile curente, 
iar, pe lângă aceasta, stânjemiti de obiceiul ce-l aveaw de a 
servi politica de alianță de până atunci si de a primi hotărtrile 
Suveranului im materie de politică externă, declară, cu o sin- 
gură excepţie, că România nu e îndatorată să ajute războiul, 
cu incalculabile urmări, care se deschidea și că se impune deci 
o neutralitate care rămânea să se definească apoi după dezvol- 
tarea împrejurărilor. Încercarea regelui de a aduce o altă deci- 
siune era numai de formă, pentru salvarea a ce putea gândi că 
este conștiința sa: de fapt, nici el nu credea că Austro-Ungaria 
face o, politică de dreptate care trebuia încurajată, luându-se riscul 
războiului, uşor de prevăzut, cu. Rusia, care ne-ar fi ocupat ime- 
diat, folosindu-se de tot ce-i puteau da nesférsitele posibilitätr si 

resurse ale teritoriului nostru, si el stia bine cä textul tratatului 
nu-i cere un aşa de strașnic sacrificiu; probabil că el, care reco- 
mandase Angliei, apoi Belgiei o reformă a armatelor lor, n’avea 
încredere nici în capacitatea militară a Monarhiei vecine si el 
a spus lămurit că, dacă, fără o Bulgarie refăcută ostäseste şi 
setoasă de revanșă, fiind încurajată şi de diplomația austro- 
ungară, el ar fi dispus contra Rusilor de toate puterile sale, 
acum, trebuind să facă si paza la Dunăre, aceasta ieşea din raza 
posibilităţilor ; era exclus, iarăși, ca el să nu-și fi dat sama că pentru 
întărirea tehnică a armatei noastre, de un material uman așa 
de superior, nici Austro-Ungaria, ea însăși rămasă în urmă, 
nici aşa de bine pregătita Germanie, nu făcuseră absolut nimic. 

Din cealaltă parte, ofertele veniră, dar nu către regele însuși, 
ci către Brătianu, hotărît să aştepte desfăşurarea evenimentelor 
ca să aleagă între unul din capitolele iredentismului, care tindea 
către Basarabia, şi celalt, legat de Ardeal. I se vorbea, mai mult 
prin simpatica diplomatie franceză, dar si de cea dela Petrograd, de 
o «cauză comună» a cării definiţie n’ar fi putut-o da nimeni, de 
«speranţe de viitor », de «ideal național», formule culese din 
ziarele «actionistilor » români cari numai după succesele rusești 
în Galiţia îndrăzniră a ieşi la iveală, până atunci si strigătul 
mieu «în orice caz nu cu Austro-Ungaria » fiind socotit ca o 
greșeală politică. Dacă n’ar face-o ministrul român, ar da dovadă 
de «o perfidie fără päreche ». Și aici era, alături, grija de a satis- 
face pe Bulgari, şi ei neutri, chiar cu cesiuni din partea Româ- 
niei în Dobrogea 1). 

De acum înainte ideia intrării României în războiu apare 
la Petrograd și dispare după soarta schimbătoare a luptelor, și dis- 
poziţia de a răsplăti acest ajutor e în proporție cu aceste vicisitudini. 


Regele se stinse peste câteva săptămâni, cel dintâi Român 
care se jertfi unei inexorabile soarte care cerea sfortäri eroice 
oricui si trupul de mult slăbit al venerabilului Suveran nu mai 


1) Pentru partea întâi, corespondentele austriacă și germană, pentru a 
doua cea rusească din «Archiva Roșie» şi din traducerea lui Polonski 
(1928). Ambele întrebuințate în vol. III din cartea mea La place des Rou- 
mains dans l'histoire universelle (supt presă). Se poate întrebuința şi capitolul 
respectiv din lucrarea mea Supt trei regi. 

putu să reziste. Indată, supt noul rege Ferdinand, pentru care 
cerinti morale superioare dominau orice, fiind gata să treacă 
şi peste glasul strămoșilor săi, pentru a le satisface, Brătianu 
putea să spuie în Septemvrie că are asigurări pentru ce ar 
putea să capete România dela oamenii Înţelegerii dacă, fard 
nici o pregătire militară în sensul cel nou, ar rupe legăturile care-i 
fuseseră până atunci singura garanţie 1). Pe Anglia si mai ales pe 
Franţa el se răzima împotriva unei întâmplătoare noi trădări a 
Rusiei pe care, cu gândul la 1877-8, el o prevedea si care era 
să și vie. 

In ciuda unei mișcări de opinie publică, sinceră, serioasă, 
statornică, slăbită numai prin prea văditul amestec, odată cu 
unii oameni politici, al unor preocupări de opoziție gata să răs- 
toarne și să ajungă, Brătianu se mentinu pe o linie care răspundea 
socotelilor lui raționale, dar nu putea să-i satisfacă inima. Imo- 
bilizat în cabinetul său de lucru, primind pe oricine, dar ascul- 
tându-se numai pe sine, el lăsă să treacă înaintea sa toate « mo- 
mentele » care i se recomandau cu stäruintä, dar care nu întrau 
în calculele sale de inginer. Asa, după martiriul Belgiei, veni 
al Serbiei, un popor întreg fiind izgonit dela vatră, cu un rege 
eroic si cu fiul său în frunte. Mii de Români neliberi mureau 
pe toate fronturile, ucigându-se între dânșii. Ceasul siguranței 
se aştepta încă, — şi el nu trebuia să vie niciodată, ceasul pre- 
supus a fiacela nefiind în adevăr decât al celui mai înalt risc şi 
al celor mai grozave suferinti. 

In acest timp, pentru a retinea România se cheltuiau silintile 
necontenite ale Berlinului, diplomaţi și generali, pentru a face 
ca dictatorul maghiar, Stefan Tisza, să promită Românilor 
din Ungaria îndeplinirea dorintilor lor, si el răspundea prin 
oferte de o valoare foarte relativă, în ce priveşte intre- 
buintarea limbii românești, concesii școlare şi un nou drept 
electoral, pentru ca din când în când răbdarea să se rupă și, 
la ideia unei colaborări cu trupele românești în Ardealul însuși, 
primul ministru din Budapesta să strige că împotriva oricui va 
trece munţii se va trage cu pușca. La urmă, de oboseală, se 
ajunse acolo de se făgăduia României ceva teritorii de graniță 


1) A se vedea și primul volum din memoriile d-lui Maurice Paléologue, 

în Bucovina, iar, la urmă, nici măcar acelea, fără a ceda nici 
ceva spre Ardeal. Adevărul îl spunea, cu adâncă durere, Francisc- 
Iosif la capătul zilelor lui, multe și grele: « Dacă biruie Rușii, 
Românii se vor întoarce contra noastră, oricare ar fi situația 
noastră militară în Ardeal»). lar Tisza, din partea lui, răspundea 
că « Ardealul nu-i va putea fi smuls decât dacă ar cădea în lupta 
pe viaţă si pe moarte pentru stăpânirea lui ». 


In 1916, după tortura morală a celor doi ani de neutralitate 
obositoare si, pentru unii, conrupătoare, un nou «moment» 
se prezinta, părând a fi hotaritor. La Verdun, unde zilnic creșteau 
mormintele morților, Germania dădea lovitura supremă; biruind 
acolo, credea că totul s'a hotărît. 

Atunci se interveni din nou la Bucuresti pentru. a salva in- 
treaga soartă a războiului, care era legată pentru aliati de slăbirea 
apărării pe Rin — la Petrograd se anunța că «in Franța se tot 
aşteaptă scăparea printr'o mişcare de flanc a Italiei și a Ro- 
mâniei ». Ni se făcu, de Rusia într'un ton, în altul de Franţa, 
căreia i se dădu răspunsul, somatia de a intra în acțiune imediat. 

După cererea stăruitoare a ministrului român, care observa că 
nu i-au venit munitiile promise, se ajungea deci în Iulie la convenția 
mult dorită şi așteptată. Ea prevedea, cu acest armament, © 
ofensivă generală până la « desăvârșita usură » a dușmanului, oprirea 
în loc a rezervelor germane în Vest, «garanția contra ipotezei 
unui atac bulgar pe Dunăre. .. prin ofensiva armatei dela Salo- 
nic», făcând ca «armata bulgară să nu fie în stare a întreprinde 
0 acțiune serioasă contra României » 1). 

Nimic din aceste promisiuni nu era să se îndeplinească, dar, 
aşa cum era, oferindu-și vitejeste piepturile, — căci altceva nu 
avea, —o armată care va rămânea mult timp fără un prieten 
adevărat trecea granița blăstămată de veacuri si ducea cu dânsa 
speranțele unui popor întreg, gata la orice. 


1) A. Zaïantchkovsky, A. Anders, V. Égorief, etc., Documents historiques, 
= we contre la Russie, Paris 1926, pp. 218—9. 


